เอ็กซ์เมน vs. สตรีทไฟเตอร์

***เอ็กซ์เมน vs. สตรีทไฟเตอร์*** () เป็นวิดีโอเกมต่อสู้ข้ามฝั่งที่พัฒนาและเผยแพร่โดยบริษัทแคปคอม โดยเป็นเกมต่อสู้เกมที่สามของแคปคอมที่มีตัวละครมาร์เวลคอมิกส์ ต่อจาก*[[เอ็กซ์เมน: ชิลเดรนออฟดิอะตอม (วิดีโอเกม)|เอ็กซ์เมน: ชิลเดรนออฟดิอะตอม]]* และ*[[มาร์เวลซูเปอร์ฮีโรส์ (วิดีโอเกม)|มาร์เวลซูเปอร์ฮีโรส์]]* รวมถึงเป็นภาคแรกในซีรีส์*[[มาร์เวล vs. แคปคอม]]* ซึ่งตามชื่อเกม เกมนี้มีตัวละครจากแฟรนไชส์*[[เอ็กซ์เมน]]*ของมาร์เวล และการเลือกตัวละครจากซีรีส์*[[สตรีทไฟเตอร์]]*ของแคปคอม เดิมเกมนี้ได้รับการเปิดตัวในฐานะเกมอาร์เคดหยอดเหรียญเมื่อ ค.ศ. 1996 แล้วได้รับการพอร์ตสู่เซกา แซตเทิร์น ใน ค.ศ. 1997 และเพลย์สเตชันใน ค.ศ. 1998

*เอ็กซ์เมน vs. สตรีทไฟเตอร์* มีรูปแบบการเล่นคล้ายกับ*[[สตรีทไฟเตอร์]]* แต่รวมการเลือกตัวละครคู่และการต่อสู้แบบแท็กทีม ผู้เล่นแต่ละคนเลือกตัวละครสองตัวเพื่อชิงชัยในการต่อสู้แบบตัวต่อตัว โดยพยายามเอาชนะทีมตรงข้าม และผู้เล่นจะได้รับความสามารถในการสลับไปมาระหว่างตัวละครของพวกเขาได้ทุกเมื่อในระหว่างการแข่ง นอกจากนี้ เกมดังกล่าวยังรวมองค์ประกอบจำนวนมากจาก*เอ็กซ์เมน: ชิลเดรนออฟดิอะตอม* รวมถึง*มาร์เวลซูเปอร์ฮีโรส์*

เกมนี้ได้รับการวิจารณ์ในเชิงบวกโดยทั่วไป โดยนักวิจารณ์ยกย่องรูปแบบการเล่นและคุณภาพแอนิเมชันสไปรต์ ในขณะที่พอร์ตเซกา แซตเทิร์น ได้รับการยกย่องว่ายังคงรักษาประสบการณ์ของเวอร์ชันอาร์เคดดั้งเดิมไว้ได้ ส่วนพอร์ตเพลย์สเตชันก็พบกับการตอบรับที่สำคัญแบบผสมไปจนถึงเชิงลบสำหรับการลบคุณสมบัติหลายอย่าง เช่น การต่อสู้แบบแท็กทีม โดยการเปลี่ยนแปลงดังกล่าวได้ทำขึ้นเพื่อตอบสนองต่อข้อจำกัดทางเทคนิคของเพลย์สเตชัน อนึ่ง *[[มาร์เวลซูเปอร์ฮีโรส์ vs. สตรีทไฟเตอร์]]* ซึ่งเป็นภาคต่อของเกมนี้ได้รับการเปิดตัวใน ค.ศ. 1997

## รูปแบบการเล่น
[thumb|left|[แมกนีโต (มาร์เวลคอมิกส์)|แมกนีโตโจมตีเวก้า ในขณะที่เพื่อนร่วมทีมของพวกเขา ซึ่งคือจักเกอร์นอตและชุนลีรออยู่นอกจอ โดยผู้เล่นสามารถเลือกที่จะแท็กตัวละครรองของตน ณ จุดใดก็ได้]]

เกมนี้คล้ายกับเกม*สตรีทไฟเตอร์*ต่าง ๆ ของบริษัทแคปคอม *เอ็กซ์เมน vs. สตรีทไฟเตอร์*เป็นเกมต่อสู้แบบ 2 มิติ ที่ผู้เล่นควบคุมตัวละครต่าง ๆ เพื่อต่อสู้แบบตัวต่อตัว โดยพยายามน็อกเอาต์คู่ต่อสู้โดยทำให้พลังชีวิตของพวกเขาหมดลง เกมนี้ถือเป็นภาคอย่างเป็นทางการภาคแรกในซีรีส์*[[มาร์เวล vs. แคปคอม]]* รวมถึงมีการเลือกตัวละครคู่และการต่อสู้แบบแท็กทีม ซึ่งแทนที่จะเป็นรูปแบบชนะจากสองในสามยกโดยทั่วไป การแข่งแต่ละแมตช์จะประกอบด้วยยกเดียว ผู้เล่นเลือกตัวละครสองตัวเมื่อเริ่มการแข่ง โดยแต่ละตัวจะมีมาตรวัดชีวิตของตัวเอง ซึ่งผู้เล่นควบคุมตัวละครได้ทีละตัว ในขณะที่อีกตัวรออยู่นอกจอ โดยตัวละครเริ่มต้นสามารถแท็กตัวละครนอกจอได้ตลอดเวลาระหว่างการต่อสู้ ทั้งนี้ ตัวละครที่พักอยู่จะค่อย ๆ ฟื้นฟูพลังชีวิตส่วนหนึ่งในขณะที่ตัวละครปัจจุบันกำลังต่อสู้ หากตัวละครตัวหนึ่งสูญเสียพลังชีวิตทั้งหมด คู่หูแท็กจะเข้ามามีบทบาทโดยอัตโนมัติ แมตช์ดังกล่าวจะดำเนินต่อไปจนกว่าตัวละครทั้งสองของทีมจะพ่ายแพ้ หากหมดเวลาก่อนที่ทีมใดทีมหนึ่งจะถูกน็อก ผู้เล่นที่มีพลังชีวิตรวมกันมากที่สุดจะได้รับการประกาศให้เป็นฝ่ายชนะ

เกมดังกล่าวยืมรูปแบบการเล่นจำนวนมากจากการร่วมทุนที่ได้รับลิขสิทธิ์จากมาร์เวลก่อนหน้านี้ของแคปคอมอย่าง*[[เอ็กซ์เมน: ชิลเดรนออฟดิอะตอม (วิดีโอเกม)|เอ็กซ์เมน: ชิลเดรนออฟดิอะตอม]]* และ*[[มาร์เวลซูเปอร์ฮีโรส์ (วิดีโอเกม)|มาร์เวลซูเปอร์ฮีโรส์]]* เช่น "ซูเปอร์จัมป์" ซึ่งเป็นความสามารถในการกระโดดสูงกว่าปกติ และ "แอเรียลเรฟ" ซึ่งเป็นความสามารถในการทำคอมโบใส่คู่ต่อสู้ขณะอยู่ในอากาศ นอกจากนี้ *เอ็กซ์เมน vs. สตรีทไฟเตอร์* ยังมีระบบมิเตอร์ที่คล้ายกับเกมสองเกมที่กล่าวมาข้างต้นที่เรียกว่า "ไฮเปอร์คอมโบเกจ" ขณะที่ตัวละครดำเนินท่าหรือได้รับความเสียหาย เกจไฮเปอร์คอมโบของผู้เล่นจะค่อย ๆ เต็ม ผู้เล่นสามารถใช้มิเตอร์เพื่อใช้เทคนิคพิเศษต่าง ๆ เช่น "ไฮเปอร์คอมโบ" ซึ่งสร้างความเสียหายจำนวนมาก, "แวริอะเบิลคอมบิเนชัน" ซึ่งทั้งสองตัวละครใช้ไฮเปอร์คอมโบพร้อมกัน และ "แวริอะเบิลเคาน์เตอร์" ซึ่งเปลี่ยนบล็อกการป้องกันเป็นการตอบโต้ด้วยการแท็กตัวละครนอกหน้าจอ

### โหมดต่าง ๆ
เกม*เอ็กซ์เมน vs. สตรีทไฟเตอร์* เวอร์ชันอาร์เคด, เซกา แซตเทิร์น และเพลย์สเตชันต่างก็มีโหมดอาร์เคดและโหมดเวอร์ซัสให้เลือกเล่น โดยในโหมดอาร์เคด ผู้เล่นจะต้องต่อสู้กับทีมที่ควบคุมโดยปัญญาประดิษฐ์หลายทีม ก่อนที่จะเข้าแข่งในศึกสุดท้ายกับตัวละครบอสอย่างอะพอคคาลิปส์ ที่เป็นตัวร้ายจากซีรีส์*เอ็กซ์เมน* ส่วนในโหมดเวอร์ซัส ผู้เล่นสองคนสามารถต่อสู้กันแบบออฟไลน์ นอกจากนี้ เวอร์ชันเพลย์สเตชันยังมีโหมดฝึกฝน ที่ผู้เล่นสามารถฝึกท่าและคอมโบต่าง ๆ กับคู่ต่อสู้คอมพิวเตอร์ที่ไม่รุกราน และโหมดเอาชีวิตรอด ที่ผู้เล่นต้องต่อสู้กับทีมศัตรูจำนวนมากอย่างไม่รู้จบ

## ตัวละครที่เล่นได้

เกม*เอ็กซ์เมน vs. สตรีทไฟเตอร์* มีตัวละครให้เลือกเล่นทั้งหมด 17 ตัว โดยสไปรต์ตัวละครของ*เอ็กซ์เมน*ในเกมนี้มาจากเกม*[[เอ็กซ์เมน: ชิลเดรนออฟดิอะตอม (วิดีโอเกม)|เอ็กซ์เมน: ชิลเดรนออฟดิอะตอม]]* ยกเว้นโร้ค, แกมบิท และเซเบอร์ทูธ ที่ไม่เคยปรากฏตัวในเกมต่อสู้ของบริษัทแคปคอมมาก่อน ซึ่งการออกแบบสไปรต์นั้นอิงตามรูปลักษณ์ของตัวละครจากซีรีส์แอนิเมชัน''เอ็กซ์เมน''ในยุคคริสต์ทศวรรษ 1990 โดยใช้เสียงพากย์จากนักพากย์ดั้งเดิม ส่วนสไปรต์ตัวละครจากเกม*สตรีทไฟเตอร์*ได้นำมาจากเกม*[[สตรีทไฟเตอร์ ซีโร 2]]* มาใช้ซ้ำ และโกกิปรากฏตัวในฐานะตัวละครลับในเกม*เอ็กซ์เมน vs. สตรีทไฟเตอร์* เช่นเดียวกับการปรากฏตัวลับ ๆ ของเขาในเกม*เอ็กซ์เมน: ชิลเดรนออฟดิอะตอม* นอกจากนี้ เพื่อให้เกิดความเท่าเทียมกันระหว่างตัวละครจาก*สตรีทไฟเตอร์* และเหล่าซูเปอร์ฮีโรกับตัวร้ายที่มีพลังพิเศษจากซีรีส์*เอ็กซ์เมน* ตัวละครจาก*สตรีทไฟเตอร์*จึงได้รับการปรับเปลี่ยนท่าพิเศษให้มีความเกินจริงมากขึ้น ตัวอย่างเช่น ริวมี "ซูเปอร์ฮาโดเคน" ที่สามารถโจมตีได้เต็มหน้าจอ

### ตัวละครเอ็กซ์เมน

* ไซคลอปส์
* แกมบิท
* จักเกอร์นอต
* แมกนีโต
* โร้ค
* เซเบอร์ทูธ
* สตอร์ม
* วูล์ฟเวอรีน

### ตัวละครสตรีทไฟเตอร์

* โกกิ
* แคมมี
* ชาร์ลี แนช
* ชุนลี
* ดัลซิม
* เคน มาสเตอร์
* เวก้า
* ริว
* แซนกีฟ

## อ้างอิง
;หมายเหตุ

;เชิงอรรถ

## แหล่งข้อมูลอื่น
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมอาร์เคด
หมวดหมู่:เกมสำหรับเพลย์สเตชัน
หมวดหมู่:เกมสำหรับเซกา แซตเทิร์น
หมวดหมู่:เกมสตรีทไฟเตอร์
หมวดหมู่:วิดีโอเกมต่อสู้
หมวดหมู่:วิดีโอเกมแท็กทีม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมที่มีฉากในสหรัฐ